text: Sort skærm om natten i Sønderjylland
  18 oktober 2011 kl. 15.39
  Husstande i det sønderjyske område, som ser tv via egen antenne, må undvære programmer fra midnat til klokken 6.00 om morgenen i midten af næste uge. Afbrydelsen skyldes, at tv-frekvenser skal omlægges.
  Det betyder også, at nogle skal indstille deres tv-apparater bagefter. Enkelte tv-apparater gør det automatisk.
  
  Aabenraa og Flensborg
  Både DR og TV2 rammes af omlægningerne. I Sønderjylland gælder det kun senderne i Aabenraa og Flensborg. 
  Og hvornår må natteravnene så undvære deres tv-signal? Jo, husstande i Sønderjylland, som modtager signalerne via egen antenne, vil opleve "sort skærm" fra midnat onsdag og igen fra midnat torsdag - i næste uge. Også antenneforeninger, som modtager DR og TV2 via det jordbaserede sendeneet (DTT), vil blive berørt af frekvensomlægningerne.
  
  Bedre trådløst bredbånd
  TV-frekevenserne flyttes for at skabe plads til bedre trådsløst bredbånd. 
  TV 2 vil orientere om senderslukningerne via tekst-tv side 891, via omtv2.tv2.dk og via kravletekster på skærmen.
  DR vil orientere om senderslukningerne via tekst-tv side 748, via dr.dk/omdr og via kravletekster på skærmen.
  